दिनै बर’ बिजों फसंनाया गोबां बोसोर जालांबाय। नाथाय जोंनि गेजेराव सोंथि फैयो आथिखालाव बर’ रावनि मान थाखो आरो बर’ बिजोंनि थासारिया मा बायदि ? बेसे गोख्रों, बेसे मान थाखोयाव दावगा लांनो हाखो ? बर’ रावजों सोलोंथाइ लाना गुण गोनां सोलोंथाइ मोननो हादों ना हायाखै गोबां सोंथि जोंनि गेजेराव सोंथियानो जोबनानै थाङा। बेराफारसेथिं सोलोंथाइ बिफाना सोरकारि फरायसालिनि थाखाय नांगौ PTR सासे फोरोंगिरियाव सा 30 फरायसा थानांगौनि गान्थि खानानै होदों। नुबाय गोबां बर’ बिजोंनि फरासालियाव बे Criteriaखौ सुफुंनाया गोब्राब जादों जायनि जाहोनाव बिफोर फरायसालिफ्रा Margev नि लामायाव थादों। गोबां फरायसालिफ्रा अलखट जानो हमदों। बिखौ बोस्रांनो जों बयबो गारजेन फोरोंगिरिजों लोगोसे समाजनि बर’ रावयारि मानसिफ्रा फरायसा सानखो बांहोनायनि जुनै movilise खालमानांगोन। बे खोथाखौ जायफोरा बर’ हारि, रावनि थांनाय थैनायनि बाथ्रा सानो बिसोरसो थारैनो बिनि माया मोनदांथिगोन। जानो हागौ बे बर’ रावया डाइनथि फारियाव मान मोन्नाय मोनसे राव, नाथाय बे रावया आसाम एबा भारत हादराव जा रोखोम सानजादों, बाहाय जादों बिखौ बयबो गोथौयै सानना हाबा मावनायननि नुजाथिबाय। आथिखालाव बर’ रावआ आसामनि मोनसे मावख’यारि राव महरै गनाय जाबाय, नाथाय बिखौ बाहायनाय अनसायनायासो गिदिर बाथ्रा। जोंनि मावख’यारिफ्रा बर’ रावजों लिरनांगोन, फोसावनांगोन लोगोसे मान होनानै बाहायथारनांगोन अब्लासो बे रावनि मावख’यारि राव महरै मर्जादा मोननो हागोन आरो गुबुन रावयारिनि मानसिफ्रा बजबना लागोन अदेबानि बियो सोरकारि अनसुनथाय आरो Patronage खोथा जाहैबाय।